Halvard Hanevold

**Halvard Hanevold** bio je norveški biatlonac, trostruki olimpijski pobjednik i peterostruki svjetski prvak, čemu je dodao i 13 titula prvaka Norveške. Nastupao je za Skijaši klub Asker. Studirao je mašinstvo na Norveškom univerzitetu nauka i tehnologije u Trondheimu, stekavši titulu diplomiranog inženjera. Od 2005. živio je s njemačkom biatlonkom Sabrinom Buchholz, a ranije je bio oženjen kanadskom biatlonkom Sandrom Keith, s kojom je imao dvoje djece. Bio je sportski ambasador humanitarne organizacije Right To Play. Godine 2011. učestvovao je u TV-emisiji *Mesternes Mester* norveške državne televizije NRK1. Bio je blizak prijatelj švedskog biatlonca Björna Ferryja.

## Karijera 
Nakon početnih problema, a zahvaljujući radikalnom podmlađivanju norveške biatlonske reprezentacije, dobio je mogućnost da 1994. nastupa na većim međunarodnim takmičenjima. Zajedno s Oleom Einarom Bjørndalenom naslijedio je uspješne kolege Frodea Andresena, Daga Bjørndalena i Jona Ågea Tylduma, koji su bili na zalasku karijere. Jedan od prvih uspjeha bilo je osvajanje Norveškog prvenstva u biatlonu 1994. u pojedinačnoj utrci, srebrna medalja u sprintu i bronzana u štafeti s Perom Erlingom Myhreom, Stigom Kalstadom i Hansom Toreom Skjevdalom. Otad, pa do povlačenja 2010. kontinuirano je učestvovao na svim najvažnijim svjetskim takmičenjima.

### Olimpijske igre 
Pet puta nastupio je na Olimpijskim igrama: ZOI 1994, ZOI 1998, ZOI 2002, ZOI 2006 i ZOI 2010. Osvojio je tri zlatne, dvije srebrne i jednu bronzanu medalju. Po broju osvojenih olimpijskih medalja šesti je na vječnoj listi, a treći na listi norveških biatlonaca svih vremena.

Na prvom nastupu 20. februara 1994. osvojio je 46. mjesto u utrci na 20 km, a u djelomično podmlađenoj štafeti, šest dana kasnije, sedmo mjesto s Bjørndalenom, Ivarom Michalom Ulekleivom i Tyldumom.

Na drugom nastupu četiri godine kasnije u japanskom Naganu osvojio je prvu zlatnu medalju, pobijedivši u 
utrci na 20 km Pieralberta Carraru s 5,5&nbsp;sekundi prednosti. U štafeti s Egilom Gjellandom i braćom Bjørndalen osvojio je srebrnu medalju.

Druge dvije zlatne medalje osvojio je također u utrkama štafeta: jednu 2002. u američkom Salt Lake Cityju s Frodeom Andresenom, Gjellandom i Oleom Einarom Bjørndalenom, pobijedivši jaku njemačku štafetu (Ricco Groß, Peter Sendel, Sven Fischer i Frank Luck) sa 45&nbsp;s prednosti, a drugu u kanadskom Vancouveru 2010, s Tarjeijem Bøem, Emilom Hegleom Svendsenom i veteranom Bjørndalenom.

### Svjetska prvenstva 
Sudjelovao je na 16 svjetskih prvenstava od SP 1994. do SP 2009. Također je bio u reprezentaciji na Svjetskom prvenstvu 1993. u Borovecu kao rezerva, ali nije nastupio ni u jednoj utrci. Sa pet zlatnih, sedam srebrnih i četiri bronzane medalje, je četvrti najuspješniji norveški biatlonac po broju osvojenih medalja, a dvanaesti u u svjetskoj konkurenciji (*stanje 2019*).

Prvu zlatnu medalju osvojio je 14. februara 1995. u italijanskom Antholzu u ekipnoj utrci sa Frodeom Andresenom, Dagom Bjørndalenom i Jonom Ågeom Tyldumom.

### Svjetski kup 
Ostvario je 40 plasmana na pobjedničko postolje u Svjetskom kupu, od kojih posljednji u posljednjoj utrci u karijeri.

Povukao se nakon sezone 2009/10.

#### Pobjede u Svjetskom kupu 
*9 pobjeda (4 pojedinačno, 2 u sprintu, 1 u potjeri, 2 u zajedničkom startu)*

:**Rezultati su iz UIPMB-ovih i IBU-ovih utrka, koje uključuju Svjetski kup, Svjetsko prvenstvo i ZOI.*

### Norveška prvenstva 
## Smrt 
Umro je 3. septembra 2019. u svom domu u Askeru (Akershus).

## Napomene 
## Reference 
## Vanjski linkovi 
* 
* Hanevoldovi rezultati na sajtu IBU-a
* Profil na sajtu MOK-a
* Profil  na *Sports Referenceu*
* 

Kategorija:Rođeni 1969.
Kategorija:Umrli 2019.
Kategorija:Biografije, Asker
Kategorija:Norveški biatlonci
Kategorija:Norveški olimpijci u biatlonu
Kategorija:Biatlonci na Zimskim olimpijskim igrama 1994.
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Biatlonci na Zimskim olimpijskim igrama 2010.
Kategorija:Osvajači zlatne medalje na Olimpijskim igrama (Norveška)
Kategorija:Osvajači srebrne medalje na Olimpijskim igrama (Norveška)
Kategorija:Osvajači bronzane medalje na Olimpijskim igrama (Norveška)
Kategorija:Osvajači medalja na Zimskim olimpijskim igrama 1998.
Kategorija:Osvajači medalja na Zimskim olimpijskim igrama 2002.
Kategorija:Osvajači medalja na Zimskim olimpijskim igrama 2006.
Kategorija:Osvajači medalja na Zimskim olimpijskim igrama 2010.
Kategorija:Svjetski prvaci u biatlonu
Kategorija:Osvajači medalja na Svjetskim prvenstvima u biatlonu